
VENDIM 
Nr. 164, datë 27.3.2019

PËR KALIMIN NË PËRGJEGJËSI ADMINISTRIMI, NGA MINISTRIA E BRENDSHME DHE ZYRA QENDRORE E REGJISTRIMIT TË PASURIVE TË PALUAJTSHME TEK AGJENCIA E OFRIMIT TË SHËRBIMEVE PUBLIKE TË INTEGRUARA (ADISA), TË SIPËRFAQEVE 77 m2 E 125 m2, DHE PËR NJË NDRYSHIM NË VENDIMET E KËSHILLIT TË MINISTRAVE NR. 1691, DATË 10.10.2007, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË BRENDSHME, PËR PREFEKTËT NË QARQE DHE NËNPREFEKTËT, ADMINISTRATËN E TYRE, PËR DREJTORINË E PËRGJITHSHME TË EMERGJENCAVE CIVILE (DREJTORINË E PMNZSH-së)”, TË NDRYSHUAR, DHE NR. 448, DATË 16.6.2005, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI ZYRËS QENDRORE TË REGJISTRIMIT TË PASURIVE TË PALUAJTSHME”

Në mbështetje të nenit 100 të Kushtetutës dhe të neneve 10, 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e zëvendëskryeministrit, Këshilli i Ministrave,

VENDOSI:

1. Kalimin në përgjegjësi administrimi, nga Ministria e Brendshme tek Agjencia e Ofrimit të Shërbimeve Publike të Integruara (ADISA), të një sipërfaqeje prej 77 m2, të pronës me numër pasurie 16/51-1, zona kadastrale 8571, lagjja “Kongresi”, Lushnjë, për t’u përdorur si mjedise pune për ushtrimin e veprimtarisë administrative të ADISA-s, sipas formularit të inventarizimit dhe planimetrisë, që i bashkëlidhen këtij vendimi. 
2. Kalimin në përgjegjësi administrimi, nga Zyra Qendrore e Regjistrimit të Pasurive të Paluajtshme tek Agjencia e Ofrimit të Shërbimeve Publike të Integruara (ADISA), të një sipërfaqeje prej 125 m2, të pronës me numër pasurie 16/51 - 2, zona kadastrale 8571, lagjja “Kongresi”, Lushnjë, për t’u përdorur si mjedise pune për ushtrimin e veprimtarisë administrative të ADISA-s, sipas formularit të inventarizimit dhe planimetrisë, që i bashkëlidhen këtij vendimi. 
3. Agjencisë së Ofrimit të Shërbimeve Publike të Integruara (ADISA) i ndalohet të ndryshojë destinacionin e pronave të përcaktuara sipas pikave 1 e 2, të këtij vendimi, t’i tjetërsojë ato dhe/ose t’ua japë në përdorim të tretëve. 
4. Prona e përcaktuar në pikën 1, të këtij vendimi, të hiqet nga lista e inventarit të pronave të paluajtshme shtetërore bashkëlidhur vendimit nr. 1691, datë 10.10.2007, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Brendshme, për prefektët në qarqe dhe nënprefektët, administratën e tyre, për Drejtorinë e Përgjithshme të Emergjencave Civile (Drejtorinë e PMNZSH-së)”, të ndryshuar. 
5. Prona e përcaktuar në pikën 2, të këtij vendimi, të hiqet nga lista e inventarit të pronave të paluajtshme shtetërore bashkëlidhur vendimit nr. 448, datë 16.6.2005, të Këshillit të Ministrave, të cilat i kalojnë në përgjegjësi administrimi Zyrës Qendrore të Regjistrimit të Pasurive të Paluajtshme. 
6. Ngarkohen Ministria e Brendshme, Agjencia e Ofrimit të Shërbimeve Publike të Integruara (ADISA) dhe Kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

Edi Rama

	Institucioni i pushtetit qendror: Agjencia e Ofrimit të Shërbimeve Publike të Integruara (ADISA)
Bashkia: Lushnjë
Fusha e përdorimit të pronës: Për ushtrimin e veprimtarisë administrative

	Nr. rend.
	A
	B
	C

	
	Zona kadastr. dhe indeksi i hartës
	Nr.
pasurisë
	Lloji i pronës
	Emri i pronës, adresa
	Sip. totale e pronës (m2)
	Nga sip. totale: sa ndërtesë (m2)
	Funksioni për të cilin përdoret prona
	Institucioni/enti me përgjegjësi administrative
	Institucioni/enti përdorues, statusi juridik i përdorimit
	Të dhëna të tjera

Shënime të veçanta

	1
	2
	3
	4
	5
	6
	7
	8
	9
	10
	11

	1
	ZK 8571
LU- J - 7
	16/51-1
	Ndërtesë
	
Nënprefektura Lushnjë (holli + shkallët), 
lagjja “Kongresi”, Lushnjë
	77
	77
	Për ushtrimin e veprimtarisë administrative
	ADISA
	ADISA
	Një sipërfaqe prej 77 m2 nga sipërfaqja totale prej 94 m2 e pasurisë me numër 16/51-2 (holli + shkallët) kalon në përgjegjësi administrimi të ADISA-s.

	2
	ZK 8571
LU- J - 7
	16/51-2
	Ndërtesë
	Z.R.P.P Lushnjë,
nënprefektura,
lagjja “Kongresi”, Lushnjë
	125
	125
	Për ushtrimin e veprimtarisë administrative
	ADISA
	ADISA
	Një sipërfaqe prej 152 m2 nga sipërfaqja totale prej 250 m2 e pasurisë me numër 16/51-2 kalon në përgjegjësi administrimi të ADISA-s.


FORMULARI 
PËR INVENTARIZIMIN E PRONAVE TË PALUAJTSHME SHTETËRORE  (Për inventarizimin e pronave të veçanta)

